kalixlouiis/myanmar-wikipedia-corpus huggingface dataset:
သဗ္ဗံ - အလုံးစုံသော၊ ဝဇီကမ္မ - နှုတ်ဖြင့်ပြီးသောအမှုသည်၊ ဉာဏပုဗ္ဗင်္ဂမံ - ဉာဏ်တော်ပြဋ္ဌာန်းခြင်းရှိသည်၊ ဉာဏာနုပရိ ဝတ္တံ - ဉာဏ်တော်၏နောက်သို့ အစဉ်လိုက်သည် ဟောတိ - ြဖစ်၏။
မနောကမ္မံ − နှလုံးဖြင့်ပြီးသော အမှုသည်။
ဆဟိ − ခြောက်ပါးကုန်သော။
ဆန္ဒဿ − သတ္တဝါတို့၏ အကျိုးစီးပွားကို ပြုလိုသော ဆန္ဒတော်၏။
ဟာနိ − ဆုတ်ယုတ်ခြင်းသည်။
နတ္ထိ − မရှိ။
ဓမ္မဒေသနာယ − တရားတော် ဟောပြောခြင်း၏။
ဝီရိယဿ − သူတပါးတို့၏ အကျိုးစီးပွားအတွက် ဆောင်ရွက်ခြင်း၌ လုံ့လဝီရိယတော်၏။
ဝိပဿနာယ − သင်္ခါရတရားတို့ကို အနိစ္စ အစရှိသော လက္ခဏာရေးသုံးပါးဖြင့် ရှုမှု “ဝိပဿနာ” ဉာဏ်တော်၏။
သမာဓိဿ − စိတ်တည်ကြည်မှု “သမာဓိ” တော်၏။
ဝိမုတ္တိယာ − အရဟတ္တဖိုလ်ကို ဝင်စားတော်မူခြင်း၏။
ဒွါဒသဟိ − တစ်ဆယ့်နှစ်ပါးကုန်သော။
သမန္နဂတဿ − ပြည့်စုံတော်မူသော။
ဒဝါ − ရယ်မြူးလို၍ ပြုမူပြောဆိုခြင်းသည်။
ရဝါ − သတိလွတ်၍ ချွတ်ယွင်းပြုမူ ပြောဆိုခြင်းသည်။
အဖုဋံ − ဉာဏ်တော်ဖြင့် မတွေ့မထိ မသိအပ်သော တရားသည်။
ဝေဂါယိတတ္တံ − ဉာဏ်ဖြင့် မဆင်မခြင် အဆောတလျင် ပြုသောအမှုသည်။
အဗျာဝဋမနော − သူတပါးတို့အတွက် ကြောင့်ကြမဲ့ ဖြစ်သော စိတ်နှလုံးတော်သည်။
အပ္ပဋိသင်္ခါနုပေက္ခာ − ဉာဏ်ဖြင့် မဆင်မခြင် လျစ်လျူရှုသော အမှုသည်။
အဋ္ဌာရသဟိ − တစ်ဆယ့်ရှစ်ပါးကုန်သော။
သတ္တန္နံ − ခုနစ်ဆူကုန်သော။
သမ္မာသမ္ဗုဒ္ဓါနံ − ဝပဿီ၊ သိခီ၊ ဝေဿဘူ၊ ကကုသန္ဓ၊ ကောဏာဂမန၊ ကဿပ၊ ဂေါတမ တည်းဟူသော မြတ်စွာဘုရားရှင် တို့အား။
တထာဂတဿ − ဝိပဿီ အစရှိသော ရှေးဘုရားတို့ကဲ့သို့ လာခြင်းကောင်းတော်မူသော မြတ်စွာဘုရားသည်။
ကာယဒုစ္စရိတံ − ကိုယ်ဖြင့် ပြုအပ်သော မကောင်းမှု “ကာယဒုစရိုက်” သည်။
တထာဂတဿ − မြတ်စွာဘုရားသည်။
ဝစီဒုစ္စရိတံ − နှုတ်ဖြင့်ပြုအပ်သော မကောင်းမှု “ဝစီဒုစရိုက်” သည်။
မနောဒုစ္စရိတံ − စိတ်ဖြင့်ပြုအပ်သော မကောင်းမှု “မနောဒုစရိုက်” သည်။
အတီတံသေ − လွန်လေပြီးသော အဖို့ကာလ၌။
ပဋိဟတံ ဉာဏံ − ဆီးတားပိတ်ပင်ခြင်းရှိသော ဉာဏ်တော်သည်။
အနာဂတံသေ − နောင်လာလတ္တံသော အဖို့ကာလ၌။
ပစ္စုပ္ပန္နံသေ − မျက် မှောက်သော အဖို့ကာလ၌။
ဉာဏာပုဗ္ဗင်္ဂမံ − ဉာဏ်တော်လျှင် ရှေ့မသွားခြင်းသည်။
ဉာဏံ − ဉာဏ်တော်သို့။
နာနုပရိဝတ္တံ − အစဉ်မလိုက်ခြင်းသည်။
ဝစီကမ္မံ − နှုတ်ဖြင့်ပြုအပ်သော အမှုသည်။
ဉာဏာပုဗ္ဗင်္ဂမံ − ဉာဏ်တော်လျှင် ရှေ့သွား မရှိခြင်းသည်။
မနောကမ္မံ − စိတ်ဖြင့်ပြုအပ်သော အမှုသည်။
ဣမံ ဓာရဏံ − ဤအဆောင်သည်။
ဝါ − ဤဆောင်ထားအပ်သော ဓာရဏ ပရိတ်တော်သည်။
အမိတံ − မနှိုင်းယှဉ်အပ်။
အသမံ − တူမျှခြင်းလည်း မရှိ။
သဗ္ဗသတ္တာနံ − ခပ်သိမ်းသော သတ္တဝါအပေါင်းတို့၏။
တာဏံ − ခိုမှီကိုးကွယ်ရာလည်း ဖြစ်၏။
လေဏံ − ပုန်းအောင်လဲလျောင်းရာလည်း ဖြစ်၏။
သံသာရဘယဘီတာနံ − သံသရာဘေးကို ကြောက်ရွံ့သောသူတို့၏။
အဂ္ဂံ − အလွန်မြတ်သော။
ပရိတ္တံ − အရံအတားဖြစ်၏။
မဟာတေဇံ − ကြီးသော တန်ခိုးရှိန်စော် အာနုဘော်ရှိသော။
ပရိတ္တံ − အရံအတား ဖြစ်၏။
အာနန္န − ချစ်သားအနန္ဒာ။
ဣမံ ဓာရဏပရိတ္တံ − ဤတန်ခိုးတေဇော် အာနုဘော် ကြီးမြတ်သော ဓာရဏပရိတ်တော်ကို။
ဓာရေဟိ − ရွတ်ဆောင်ပါလော့။
ဂါရေဟိ − မှတ်သားပါလော့။
ပရိပုစ္ဆာဟိ − မေးမြန်းစူးစမ်းဆင်ခြင်လော့။
တဿ − ထိုသို့ ရွတ်ဆောင်၊ မှတ်သား၊ မေးမြန်းစူးစမ်းဆင်ခြင်သောသူ၏။
ကာယေ − ကိုယ်၌။
တသံ − မြွေနဂါးစသည်တို့၏ အဆိပ်သည်။
န ကမေယျ − မကျရောက်ရာ။
ဥဒကေ − ရေ၌။
န လဂ္ဂေယျ − မငြိတွယ် မနစ်မွန်းရာ။
အဂ္ဂိ − မီးသည်။
န ဍဟေယျ − မလောင်ကျွမ်းရာ။
နာနာဘယဝိကော − အထူးထူး အပြားပြား များပြားစွာသော ဘေးရန်တို့သည် မထိရောက်နိုင်ရာ။
န ဧကာဟာရကော − တစုံတစ်ယောက် မျှ တစ်ရက် မကောင်းက​ြံသော သူသည်လည်း မကြံနိုင်ရာ။
န ဒွိဟာရကော − နှစ်ရက် မကောင်းကြံသော သူသည်လည်း မကြံနိုင်ရာ။
န တိဟာရကော − သုံးရက် မကောင်း က​ြံ သူသည်လည်း မကြံနိုင်ရာ။
န စတုဟာရကော − လေးရက် မကောင်းကြံသောသူသည်လည်း မကြံနိုင်ရာ။
န ဥမ္မတ္တကံ − ရူးသွပ် ပျံ့လွင့်သော အနာသည်လည်း မဖြစ်နို်င်ရာ။
န မူဠကံ − တွေဝေမိုက် မဲသော အနာသည်လည်း မဖြစ်နိုင်ရာ။
မနုဿေဟိ − လူတို့သည် လည်းကောင်း။
အမနုဿေဟိ − ဘီလူးတို့သည် လည်းကောင်း။
န ဟိံသကာ − မညှဉ်းဆဲ မဖျက်ဆီး မနှိပ်စက်နိုင်ရာ။
တံ ဓာရဏပရိတ္တံ − ထိုဓာရဏ ပရိတ်တော်သည်။
ယထာ ကတေမေ − အဘယတို့နည်း ဟူမူကား။
ဇာလော − စကြဝဠာ ကမ္ဘာတစ်သောင်းကို လောင်ကျွမ်းစေသော နေခုနစ်စင်း၏ အရှိန်အစော်ကဲ့သို့ ဘေးအန္တရာယ်အပေါင်းတို့ကို လောင်ကျွမ်းပယ်ပျောက်စေနိုင်သည် တန်ခိုးရှိန်စော် အာနုဘော်ရှိ၏။
မဟာဇာလော − နတ်၊ သိကြား၊ နဂါး၊ ဂဠုန်၊ ကုမ္ဘဏ် ဘီလူး၊ ရက္ခိုသ် အစရှိသည်တို့ကို တားမြစ်နိုင်သော သံကွန်ရက်နှင့်တူသော ဘုန်းတန်ခိုးရှိန်စော် အာနုဘော်ရှိ၏။
ဇာလိတ္တေ − မင်း၊ သူခိုး၊ မချစ်မနှစ်သက်လိုသောသူဟု ဆိုအပ်သော ရန်သူအန္တရာယ်အပေါင်းကိုလည်း ဖယ်ရှားတားမြစ်နိုင်၏။
မဟာဇာလိတ္တေ − ရောဂန္တရ ကပ်၊ သတ္တန္တရကပ်၊ ဒုဗ္ဘိက္ခန္တရကပ်ဟု ဆိုအပ်သော ကပ်သုံးပါးတို့မှ ကင်းလွတ်စေနိုင်၏။
ပုဂ္ဂေ − အမိဝမ်းတွင်း၌ ပဋိသန္ဓေနေသော်လည်း အ ခြင်း၊ ဆွံခြင်း၊ နားပင်းခြင်း၊ ရူးသွပ်ပျံ့လွင့်ခြင်း အနာမျိုးတို့မှ လွတ်စေနိုင်၏။
မဟာပုဂ္ဂေ − သစ်ပင်၊ တောင်၊ ကမ်း၊ ချောက်တို့မှ ကျငြားသော်လည်း မသေနိုင်ရာ။
သမ္ပတ္တေ − မရသေးသော စည်းစိမ်ချမ်းသာ ရတနာအပေါင်းကိုလည်း ရစေနိုင်၏။
မဟာသမ္ပတ္တေ − ရပြီးသော စည်းစိမ်ချမ်းသာ ရတနာဥစ္စာ အပေါင်းကိုလည်း ကြီးကျယ်ပြန့်ပွား များစေ၏။
ဘူတင်္ဂမှိ − ဟုတ်မှန်သောအားဖြင့်။
တမင်္ဂလံ − အမိုက်ပျောက်၍ အလင်းရောက်စေနိုင်၏။
အာနန္န − ချစ်သားအာနန္ဒာ။
ခေါ ပန − စင်စစ်မူကား။
ဣမံ ဓာရဏပရိတ္တံ − ဤဓာရဏပရိတ်တော်ကို။
သတ္တသတ္တတိသမ္မာသမ္ဗုဒ္ဓကောဋီဟိ − ခုနစ်ဆယ့်ခုနစ်ကုဋေကုန်သော ဘုရားရှင်တို့သည်။
ဘာသိတံ − ကောင်းစွာဟောတော်မူအပ်ပြီ။
ဝတ္တေ − ကောင်းသော အကျိုးနှင့်ယှဉ်၏။
အဝတ္တေ − မကောင်းသော အကျိုးနှင့် မယှဉ်။
ဂန္ဓဝေ − ကောင်းသော တရားအရသာ အနံ့မျိုးကို ဆောင်၏။
အဂန္ဓဝေ − မကောင်းသော တရားအရသာ အနံ့မျိုးကို မဆောင်။
နောမေ − ကောင်းသောစိတ်နှလုံးကို ဆောင်၏။
အနောမေ − မကောင်းသော စိတ်နှလုံးကို မဆောင်။
သေဝေ − သူတော်ကောင်းတို့နှင့် ပေါင်းဖော်ယှဉ်တွဲ မှီဝဲရသည်ဖြစ်၏။
အသေဝ − သူတော်မဟုတ် သူယုတ်တို့နှင့် မပေါင်းဖော် မယှဉ်တွဲ မမှီဝဲရသည် ဖြစ်၏။
ကာယေ − ကောင်းသောကိုယ်ကို ဖြစ်စေ၏။
အကာယေ − မကောင်းသော ကိုယ်ကို မဖြစ်စေရာ။
ဓာရဏေ − ကောင်းသော ကုသိုလ်အမှုကို ပြုဆောင်ရ၏။
အဓာရဏေ − မကောင်းသော အကုသိုလ်အမှုကို မပြုမဆောင်ရ။
ဣလ္လိ − ကောင်းသောအိပ်မ က် ကို မြင်မ က် ရ၏။
မိလ္လိ − မကောင်းသော အိပ်မ က်ကို မမြင်မ က်ရ။
တိလ္လိ − ကောင်းသော အတိတ်နိမိတ်ကို မြင်ရ၏။
မိလ္လိ − မကောင်းသော အတိတ်နိမိတ်ကို မမြင်ရ။
ယောရုက္ခေ − သေပြီးသော သစ်ပင်တို့ကို ရှင်စေနိုင်၏။
မဟာယောရုက္ခေ − ရှင်ပြီးသောသစ်ပင်တို့ကိုလည်း အကိုင်းအခတ် အရွက်အလက်နှင့် ပြည့်စုံစေနိုင်၏။
ဘူတင်္ဂမှိ − ဟုတ်မှတ်သောအားဖြင့်။
တမင်္ဂလံ − အမိုက်ပျောက်၍ အလင်းရောက်နိုင်၏။
အာနန္ဒ − ချစ်သားအာနန္ဒာ။
ခေါ ပန − စင်စစ်။
နဝနဝုတိယာ သမ္မာသမ္ဗုဒ္ဓကောဋီဟိ − ကိုးဆယ့်ကိုးကုဋေကုန်သော ဘုရားရှင်တို့သည်။
ဘာသိတံ − ဟောတော်မူအပ်ပြီ။
ဒိဋ္ဌိလာ − မကောင်းသဖြင့် ကြံသောသူတို့၏ အကြံအစည်ကိုလည်း သိမြင်နိုင်၏။
ဒဏ္ဍိလာ − ဓား၊ လှံ၊ လက်နက်၊ လေး၊ မြား၊ မီးပေါက်၊ အမြောက် အစရှိသော ဘေးတို့သည်လည်း မထိရောက်စေနိုင်။
မန္တိ လာ − မန္တန်၊ မန္တရား၊ ဂါထာ၊ အင်းအိုင်တတို့သည်လည်း ထက် မြက်နိုင်၏။
ရောဂိလာ − ရောဂါအန္တရာယ်မျိုးတို့ကိုလည်း မထိမရောက်နိုင်။
ခရလာ - ကြမ်းတမ်း ခက် မာသော အနာမျိုးတို့ကိုလည်း မဖြစ်နိုင်။
ဒုဗ္ဘိလာ − ကြိုး၊ ထိတ်၊ သံခြေကျင်း၊ ကပ်ဘိ၊ တွင်းလှောင်၊ ပင်းသကား၊ လည်ထောက်ကိုလည်း လွတ်စေနိုင်၏။
ဧတေန သစ္စဝ‌ေဇ္ဇန − ဤသို့မှန်ကန်သော သစ္စာစကားကြောင့်။
သဗ္ဗဒါ − အခါခပ်သိမ်း။
မေ − ငါ့အား။
(တေ − သင့်အား။
အမှာကံ − ငါတို့အား။
တုမှာကံ − သင့်တို့အား။
) သောတ္ထိ − ချမ်းသာခြင်းသည်။
ဓာရဏပရိတ် နိဿယ ပြီး၏။
စိန္တာမဏိဂါထာ သည် မန္တန်ပေါင်း (၁၉) မျိုးအနက် အလွန်နာမည်ကြီးသော ဂါထာ ဖြစ်သည်။
၅၅၀ နိပါတ် ပဒကုသလဇာတ်တွင် ဘုရားအလောင်းတော် ပဒကုသလလုလင်အား မယ်တော်ဘီလူးမက ပေးခဲ့သည့် ဂါထာဖြစ်သည်။
ထိုဂါထာတတ်မြောက်သည့် ဘုရားလောင်း ပဒကုသလလုလင်သည် ခြေရာကောက်သည့် အတတ်ပညာကို တတ်မြောက်ခဲ့သည်။
ဘုရင်၏ ဘဏ္ဍာထုပ်များကို ပြန်လည်ရှာဖွေနိုင်ခဲ့ခြင်း၊ သန်လျက်ပျောက်ဆုံးမှုတို့ကို ရှာဖွေဖော်ထုတ်နိုင်ခဲ့သဖြင့် ဘုရင့်စည်းစိမ်ကို ခံစားခဲ့ရသည်။
စိန္တာမဏိဂါထာတော် ပါဠိ ၁။
စိန္တာမဏိ ရတနာနိ၊ ဗုဒ္ဓံ ဗုဒ္ဓရတနာနံ။
ကရံ ကရတိ သရဏံ၊ ခိပ္ပမေဝ သမိဇ္ဈတု။
စိန္တာမဏိ ရတနာနိ၊ ဓမ္မံ ဓမ္မရတနာနံ။
စိန္တာမဏိ ရတနာနိ၊ သံဃံ သံဃရတနာနံ။
စိန္တာမဏိဂါထာတော် မြန်မာပြန် ၁။
စိန္တာမဏိရတနာနိ − ကြံဖန်လိုက်တိုင်း ရပ်ဆိုင်းမရှိ အလိုကို ပြည့်စေနိုင်သော ရတနာတို့သည်။
ဗုဒ္ဓံ − ဘုရားတည်းဟူသော ရတနာမြတ်ပေတည်း။
ဗုဒ္ဓရတနာနံ − ဘုရားတည်းဟူသော ရတနာတို့ကို။
သရဏံ − ကိုးကွယ်ဆည်းကပ်လေးမြတ်ခြင်းကို။
ကရံ ကရောန္တော − ပြုထိုက်သည်ဖြစ်၍။
ကရတိ − ပြုသောသူ၌။
ဣစ္ဆာ − ကြံစည်တောင့်တ လိုအင်ဆန္ဒသည်။
ခိပ္ပမေဝ − ဆောလျင်စွာလျှင်။
သမိဇ္ဈတု − ပြည့်စုံပါစေသတည်း။
ဓမ္မံ − တရားတည်းဟူသော ရတနာမြတ်ပေတည်း။
ဓမ္မရတနာနံ − တရားတည်းဟူသော ရတနာတို့ကို။
သံဃံ − သံဃာတည်းဟူသော ရတနာမြတ်ပေတည်း။
သံဃရတနာနံ - သံဃာတည်းဟူသော ရတနာတို့ကို။
ရွတ်ဖတ်ရကျိုး ဤစိန္တာမဏိဂါထာသည် အလွန်နာမည်ကြီး၍ အကျိုးကျေးဇူးလည်း များသည်။
စိန္တာ ဟူသည် အကြံအစည်ပညာ၊ မဏိ သည် မြကျောက် ပတ္တမြားဟူ၍ အဓိပ္ပာယ်ရှိသည်။
အဓိပ္ပာယ်သည် ပတ္တမြားကဲ့သို့ အဖိုးတန်သော အကြံအစည်ပညာဉာဏ်သည် စိန္တာမဏိ ဟု ဆိုနိုင်သည်။
ထို့ကြောင့် ရွတ်ဖတ်ပူဇော်သူသည် အကြံကောင်း ဉာဏ်ကောင်းများ ရနိုင်သည်။
သူတစ်ပါးတို့၏ အကြံများကို ကြိုတင်သိရှိနိုင်သည်။
ဘေးအန္တရာယ်ကို ကြိုတင်ရှောင်ရှားနိုင်သည်။
ရှင်သီဝလိရဟန္တာ သည် ဗုဒ္ဓဘုရားရှင်လက်ထက်တွင် လာဘ်ပေါများသည့်အရာတွင်ဧတဒဂ် ရသူ ဖြစ်သည်။
ရှင်သီဝလိဂါထာကို သဒ္ဓါထက်သန်ယုံကြည်စွာ ရွတ်ဖတ်ပူဇော်ပါက မိမိ၏ လိုအင်ဆန္ဒများ ပြည့်ဝနိုင်သည်။
ရှင်သီဝလိဂါထာတော် ပါဠိ ၁။
သီဝလိ စ မဟာနာမံ၊ သဗ္ဗလာဘံ ဘဝိဿတိ။
ထေရဿ အာနုဘာဝေန၊ သဗ္ဗေ ဟောန္တု ပိယံ မမ။
သီဝလိ စ မဟာဝီရော၊ ယေ ယေ ပဿန္တု မံ ပိယံ။
တေ တေ ပဿန္တု ပရမံ၊ ဇနပဒံ ပူဇယန္တု။
သီဝလိ စ မဟာထေရော၊ မမ သီသေ ဌပေတွာန။
ဇမ္ဗုဒီပမဏ္ဍလေန၊ ဇယော မန္တာ သုခါဝဟာ။
သီဝလိ စ မဟာနာမံ၊ ဣန္ဒာ ဒေဝါ သဗြဟ္မကာ။
မနုဿပုရိသော ဣတ္ထိ၊ မဟာလာဘံ ဘဝိဿတိ။
သီဝလိ စ မဟာလာဘံ၊ နာနာ ဒေတိ ဝရံ ဝရံ။
ဣဒမ္ပိ ပူဇိတံ ဒေတိ၊ မဟာသုခံ ဘဝိဿတိ။
ဝဏ္ဏံ ဒန္တံ နရာတိတ္တိ၊ အာဏာ မယှံ ဘဝေ ဘဝေ။
တဝ ရုက္ခေ ရာဇဓီတာ၊ သဗ္ဗေ ကောဓံ ဝိနဿန္တု။
သီဝလိ စ မဟာလာဘံ၊ သဗ္ဗလာဘံ ဘဝိဿတိ။
ထေရဿ အာနုဘာဝေန၊ သဒါ ဟောတု ပိယံ မမ။
သီဝလိ စ မဟာထေရော၊ ယေ ယေ ပဿန္တု မံ ပိယံ။
တေ တေ ပဿန္တု မံ ပိယံ၊ ဇနပဒံ ပူဇိဿန္တိ။
မန္တတေဇ ဇယောမန္တံ၊ အဟံ ဝန္ဒာမိ သဗ္ဗဒါ။
သီဝလိ စ မဟာထေရော၊ ဒေဝမနုဿပူဇိတော။
သော ရဟော ပစ္စယာဒိနံ၊ မဟာလာဘံ ကရောတု မေ။
ရှင်သီဝလိဂါထာ မြန်မာပြန် ၁။
မဟာနာမံ − ကြီးမြတ်သော အမည်ရှိသော။
သီဝလိ စ − ရှင်သီဝလိမထေရ်သည်လည်း။
သဗ္ဗလာဘံ − အလုံးစုံသောလာဘ် ပူဇော်သက္ကာရ ဟူသမျှကို။
ဘဝိဿတိ − ဖြစ်စေလတ္တံ့။
ထေရဿ − ရှင်သီဝလိမထေရ်မြတ်၏။
အာနုဘာဝေန − တန်ခိုးတေဇော် အာနုဘော်တော်ကြောင့်။
သဗ္ဗေ − ခပ်သိမ်းသောလူတို့သည်။
မမ − အကျွန်ုပ်အား။
ပိယံ (ပိယာ) − မေတ္တာသက်ဝင် ချစ်ခင်ကြကုန်သည်။
ဟောန္တု − ဖြစ်ကြစေကုန်သတည်း။
သီဝလိ − ရှင်သီဝလိမထေရ်မြတ်သည်။
မဟာဝီရော စ − ကြီးမြတ်သော ရဲရင့်ခြင်းလည်း ရှိတော်မူ၏။
တဿ − ထိုရှင်သီဝလိမထေရ်၏။
တေဇေန − တန်ခိုးတော်အားဖြင့်။
ယေ ယေ − အကြင်အကြင်သူတို့သည်။
မံ − အကျွန်ုပ်ကို။
ပိယံ − ချစ်ချစ်ခင်ခင်။
ပဿန္တု − ရှုမြင်ကြစေကုန်သတည်း။
တေ တေ − ထိုထိုသူတို့သည်။
ပရမံ − ထူးမြတ်လှစွာ။
ပဿန္တု − ရှုကြည့်ကြစေကုန်သတည်း။
ဇနပဒံ − ဇနပုဒ်သည် (ဝါ) ဇနပုဒ်နေသူ များဗိုလ်လူသည်။
ပူဇယန္တု − ပူဇော်လာကြစေကုန်သတည်း။
မဟာထေရော − ကြီးမြတ်သော မထေရ်တစ်ပါး ဖြစ်တော်မူသော။
သီဝလိ စ − ရှင်သီဝလိမထေရ်မြတ်သည်လည်း။
မမ − အကျွန်ုပ်၏။
သီသေ ဦးခေါင်းရတနာ မြတ်အင်္ဂါ၌။
ဌာတု − တည်ပါစေသတည်း။
ဌပေတွာန − ဤသို့တည်နေသောကြောင့်။
ဇမ္ဗုဒီပမဏ္ဍလေန − ဇမ္ဗူဒိပ်ကျွန်းအဝှန်းနှင့်အမျှ။
ဇယော − အောင်မြင်ခြင်းသည်။
မန္တာ − အောင်မြင်ကြောင်းမှန်ဂါထာမန္တန်တို့သည်။
သုခါဝဟာ − ချမ်းသာကို ဆောင်ကြသည်။
ဟောန္တု − ဖြစ်ကြပါစေကုန်သတည်း။
မဟာနာမံ − ကြီးမြတ်သောနာမ ရှိတော်မူသော။
သီဝလိ စ − သီဝလိထေရ်သည်လည်း။
အတ္ထိ − ရှိတော်မူ၏။
ကဿာနုဘာဝေန − ထိုရှင်သီဝလိထေရ်၏ အစွမ်းအာနုဘော်တော်ကြောင့်။
သဗြဟ္မကာ − ဗြဟ္မာနှင့်တကွ ဖြစ်ကုန်သော။
ဣန္ဒာ ဒေဝါ − သိကြား၊ နတ် တို့သည်လည်းကောင်။
မနုဿပုရိသော ဣတ္ထိ စ − လူယောက်ျား၊ လူမိန်းမတို့သည်လည်းကောင်း။
မဟာလာဘံ − ကြီးစွာသော လာဘ်သပ်ပကာကို။
ဘဝိဿတိ − ရသည်ဖြစ်လတ္တံ့သတည်း။
သီဝလိ − ရှင်သီဝလိ မထေရ်မြတ်သည်။
ဝရံ − တောင့်တအပ်မြတ်သော။
မဟာလာဘံ − လာဘ်လာဘအများအပြားကို။
နာနာ − အမျိုမျိုး။
ဒေတိ − ပေးတတ်၏။
ဝရံ − မြတ်သော။
ဣဒမ္ပိ ပူဇိတံ − ပူဇော်အပ်သော ပစ္စည်းဝတ္ထုများကိုလည်း။
ဒေတိ − ပေးတတ်ပေ၏။
တေန − ထိုရှင်သီဝလိထေရ်၏ ဘုန်းတော်ကြောင့်။
မဟာသုခံ − ကြီးမြတ်သောချမ်းသာသည်။
ဘဝိဿတိ − ဖြစ်ပေလတ္တံ့။
ဘန္တေ − ထေရ်ရှင်သီဝလိ အရှင်ဘုရား။
တေ အရှင်ဘုရား၏။
ဝဏ္ဏံ − အဆင်းတော်သည်လည်းကောင်း။
ဒန္တံ − ယဉ်ကျေးသိမ်မွေ့တော်မူပုံသည်လည်းကောင်း။
နရာတိတ္ထိ − လူတို့အား မရောင့်ရဲစေနို်င်ပါ။
တဝ − အရှင်ဘုရား၏။
ရုက္ခေ − ရုက္ခမူကျောင်း၌။
ရာဇဓီတာ − ရုက္ခစိုးနတ်သမီးသည်။
ရက္ခတု − စောင့်ရှောက်မှု မြဲပါစေသတည်း။
သဗ္ဗေ − ခပ်သိမ်းသော သတ္တဝါတို့သည်။
ကောဓံ − အမျက်ဒေါသကို။
ဝိနဿန္တု − ပယ်ဖျောက်နိုင်ကြပါစေသတည်း။
မယှံ − အကျွန်ု်ပ်၏။
အာဏာ −− အာဏာစက်သည်လည်း။
ဘဝေ − ဖြစ်စေလိုရာ၌။
ဘဝေ − ဖြစ်ပါစေသတည်း။
သီဝလိ စ − ရှင်သီဝလိထေရ်မြတ်သည်လည်း။
မဟာလာဘံ − ကြီးမြတ်သော လာဘ်လာဘ ရှိတော်မူ၏။
သဗ္ဗလာဘံ − ခပ်သိမ်းသော လာဘ်လာဘသည်။
ထေရဿ − ရှင်သီဝလိထေရ်၏။
ပိယံ − လူအပေါင်းတို့က ချစ်မြတ်နိုးအပ်သည်။
သီဝလိ စ − ရှင်သီဝလိ မထေရ်မြတ်သည်လည်း။
မဟာထေရော − ကြီးမြတ်သော ထေရ်တစ်ပါး ဖြစ်တော်မူ၏။
တဿ − ထိုရှင်သီဝလိမထေရ်မြတ်၏။
အာနုဘာဝေန − တန်ခိုးတေဇော်အာနုဘော်တော်ကြောင့်။
ယေ ယေ − အကြင် အကြင် သူတို့သည်။
ပိယံ − ချစ်မြတ်နိုးစွာ။
ပဿန္တု− ရှုကြည့်ကြပါစေသတည်း။
ပသန္တု − ရှုကြည့်ကြပါစေသတည်း။
ပိယံ − နှစ်နှစ်သက်သက်။
ပဿန္တု − ကြည့်မြင်ကြပါစေကုန်သတည်း။
ဇနပဒံ − ဇနပုဒ်နေ ပြည်သူအပေါင်းသည်။
ပူဇိဿန္တိ − ပူဇော်ကြပေကုန်လတ္တံ့။
မဟာထေရော − မဟာထေရ်မြတ်ဖြစ်တော်မူသော။
သီဝလိ စ − ရှင်သီဝလိ ရဟန္တာသည်လည်း။
မမ− အကျွန်ုပ်၏။
သီသေ − ဦးခေါင်းရတနာ၌။
ဌာပေတွာန − တည်နေပြီး၍။
မန္တတေဇ ဇယောမန္တံ − ထက်မြတ်သော မန္တန်၊ အောင်အပ်သော မန္တန်ကို ပေးတတ်သော။
တံ− ထိုထေရ်ရှင်သီဝလိကို။
အဟံ − အကျွန်ုပ်သည်။
သဗ္ဗဒါ− အမြဲမပြတ်။
ဝန္ဒာမိ − ရှိခိုးပါ၏ဘုရား။
ဒေဝမနုဿပူဇီတော − နတ်လူတို့သည် ပူဇော်အပ်သော။
ပစ္စယာဒီနံ − ပစ္စည်းလေးပါး အစရှိသော ပူဇော်အထူးတို့ကို။
ရဟော − ခံယူတော်မူထိုက်သော။
သော သီဝလိ မဟာထေရော − ထိုအရှင်သီဝလိ မဟာထေရ်မြတ်သည်။
မဟာလာဘံ − လာဘ်လာဘပေါများခြင်းကို။
ကရောတု − ပြုတော်မူပါစေသတည်း။
HTML element သည် ဝဘ်စာမျက်နှာများ သို့မဟုတ် HTML document များ ဖန်တီးပြုလုပ်ရာတွင် ပါဝင်သည့်အရာများ ဖြစ်သည်။
HTML တွင် node များ ပါဝင်သည်။
ဥပမာအနေဖြင့် title node သည် စာမျက်နှာ၏ ခေါင်းစဉ်ဖြစ်ကြောင်းကို ဖော်ပြသည်။
Document အတွင်း Element များ ဖွဲ့စည်းတည်ဆောက်ပုံ html element သည် HTML document တစ်ခု ပြုလုပ်တည်ဆောက်ရာတွင် အခြေခံကျသည့် တစ်ခု ဖြစ်သည်။
အခြားသော element များကိုလည်း ၎င်းအတွင်း၌ ရေးရသည်။
thumb|This stone mask from the pre-ceramic neolithic period dates to 7000 BC and is probably the oldest mask in the world (Musée de la Bible et de la Terre Sainte) မျက်နှာဖုံး သည် မျက်နှာပေါ်တွင် ဝတ်ဆင်ကာ အသုံးပြုရသည့် အရာဖြစ်သည်။
များသောအားဖြင့် အကာအကွယ် အဖြစ်လည်းကောင်း၊ ရုပ်ဖျက်ရန်အတွက်လည်းကောင်း၊ ဖျော်ဖြေရေးအတွက်လည်းကောင်း၊ ဖျော်ဖြေတင်ဆက်သည့်ပွဲများတွင် အသုံးပြုကြသည်။
မျက်နှာဖုံးကို ရှေးပဝေသဏီကတည်းက အခမ်းအနားများ၊ လက်တွေ့လုပ်ဆောင်မှုများနှင့်ဆိုင်သော ရည်ရွယ်ချက်များ စသည်တို့တွင် အသုံးပြုခဲ့ကြသည်။
မျက်နှာဖုံးကို တပ်ဆင်သူ၏ မျက်နှာပေါ်တွင် တပ်ဆင်ကြသည် ဖြစ်သော်လည်း တပ်ဆင်သူ၏ အခြားခန္ဓာကိုယ်အစိတ်အပိုင်းများအပေါ် သက်ရောက်မှုများလည်း အကာအကွယ်ပေးသည်။
ဩစတြေးလျနိုင်ငံ တချို့ဒေသများတွင် ကြီးမားသည့် totem မျက်နှာဖုံးများကို ဝတ်ဆင်ကြသည်။
ထိုမျက်နှာဖုံးများမှာလည်း တစ်ကိုယ်လုံး ဖုံးအုပ်ထားသည်။
totem ဆိုသည်မှာ မြောကအမေရိကတိုင်းရင်းမျိုးနွယ်စုတစ်ခုကို ကိုယ်စားပြုသည့် တိရစ္ဆာန် ဖြစ်သည်။
အမေရိက မြောက်ပိုင်းရှိ အက်စကီးမိုးလူမျိုး အမျိုးသမီး(Inuitwomen) တို့သည် finger mask များကို ပုံပြောသည့်အခါနှင့် ကခုန်သည့်အခါများတွင် အသုံးပြုကြသည်။
The Living Tradition of Yup'ik Masks; Anne Feinup-Riordan; University of Washington Press, Seattle, 1996; ထိတ်လန့်ဖွယ်ဇာတ်လမ်းများတွင် အသုံးပြုမှု မျက်နှာဖုံးများကို ကြောက်မက်ဖွယ်ရာဇာတ်လမ်းများတွင် အသုံးပြကြသည်။
ဥပမာအားဖြင့် ကမ္ဘာကျော် ရာမာယနဇာတ်တော်ကို ကပြဖျော်ဖြေရာတွင် ဒဿဂီရိ၏ သရုပ်ကို ပိုမိုပေါ်လွင်စေရန် ဘီလူးပုံမျက်နှာဖုံးကို တပ်ဆင်ကြသည်။
ရုပ်ပုံများ ကိုးကား Category:မျက်နှာဖုံးများ Category:အာဖရိက အဝတ်အစား။
သီးဘီးစ်မြို့ အား ရှေးဟောင်းအီဂျစ် ပြည်သူပြည်သားတို့မှ ဝါဆက် ဟု ခေါ်ဝေါ်ခဲ့ကြပြီး နိုင်းမြစ်၏ အရှေ့ဘက်ကမ်း မြေထဲပင်လယ် တောင်ဘက် မိုင် ၅၀၀ (၈၀၀ ကီလိုမီတာ) အကွာတွင် တည်ရှိသည်။
ထိုအပျက်အစီးများသည် ယနေ့ခေတ် အီဂျစ်နိုင်ငံ လပ်ဆောမြို့ တွင် တည်ရှိသည်။
သီးဘီးစ်မြို့သည် ရှေးဟောင်းအီဂျစ်ခေတ်က စတုတ္ထမြောက် အပေါ်ပိုင်း ပြည်နယ်ခွဲ၏ အဓိကမြို့တော် ဖြစ်ခဲ့ပြီး အီဂျစ်ဘုရင်ခေတ်သစ်ကာလတွင် မြို့တော် ဖြစ်ခဲ့သည်။
နျူဘီယာနှင့် အရှေ့ပိုင်း သဲကန္တာရတို့နှင့် နီးစပ်ပြီး အဖိုးတန် ဓာတ်သတ္တုများ နှင့် ကုန်သွယ်ရေး လမ်းကြောင်းများ ရှိခဲ့သည်။
၎င်း၏ ရွှေထီးဆောင်းခဲ့စဉ် အချိန်များက ရှေးဟောင်းအီဂျစ်၏ အချမ်းသာဆုံးသော မြို့ ဖြစ်ခဲ့သည်။
သီးဘီးစ်ရှေးဟောင်း ယဉ်ကျေးမှု နယ်မြေတွင် နိုင်းမြင်၏ အရှေ့ဘက်ကမ်း နှင့် အနောက်ဘက်ကမ်း နှစ်ခု စလုံး ပါဝင်ပြီး အရှေ့ဘက်ကမ်းရှိ ကာနက်ဘုရားကျောင်း၊ လပ်ဆာ ဘုရားကျောင်း နှင့် ယခင် မြို့တည်ရှိခဲ့သော နေရာတို့ အပြင် အနောက်ဘက်ကမ်းရှိ ပုဂ္ဂလိကနှင့် တော်ဝင်မိသားစုတို့၏ သင်္ချိုင်းများ ပါဝင်သော ရှေးသင်္ချိုင်းကြီး များ အပြင် အသုဘ အခမ်းအနား ပြုလုပ်ရာ အဆောက်အအုံများလည်း ပါဝင်သည်။
သီးဘီးစ်မြို့ ၊ အီဂျစ်နိုင်ငံ သီးဘီးစ်မြို့ ၊ ဂရိနိုင်ငံ။
thumb|အိပ်ရာထောင့်ရှိ ခေါင်းအုံးများ ခေါင်းအုံး ကို အိပ်စက်ရာတွင် အသုံးပြုကြသည်။
ထို့ပြင် လဲလျောင်းရာတွင်လည်းကောင်း၊ ထိုင်ရာတွင်လည်းကောင်း ဦးခေါင်း၊ လည်ပင်း နှင့် အခြားအသော ခန္ဓာကိုယ်အစိတ်အပိုင်းများကို သက်သာစေရန် အသုံးပြုကြသည်။
ခေါင်းအုံးများကို အလှဆင်ရာတွင်လည်း အသုံးပြုကြသည်။
အိပ်ရာများ၊ ဆိုဖာထိုင်ခံများ၊ ကုလားထိုင်များ စသည့် ဆိုဖာခုံကူရှင်များတွင် အသုံးပြုကြသည်။
မျက်မှောက်ခေတ်ကာလ ခေါင်းအုံးများတွင် ခေါင်းအုံးစွပ်များကို အသုံးပြုလာကြသည်။
အခြားသောနေရာများတွင် ခေါင်းအုံးများကို သစ်သား သို့မဟုတ် ကျောက်တုံးများ ဖြင့် ပြုလုပ်ကြသည်။
အိပ်ခန်းရှိ ခေါင်းအုံးများသည် အဝတ်စဖြင့် ပြုလုပ်ထားသည့် အစွပ်များဖြင့် စွပ်ထားကြသည်။
ဧည့်ခန်းများတွင်လည်း ခေါင်းအုံးများကို အသုံးပြုကြသည်။
သမိုင်း ခေါင်းအုံးကို ပထမဆုံးအသုံးပြုခဲ့ကြသည့် လူသားတို့သည် ၇၀၀၀ ဘီစီ အစောပိုင်းကတည်းက အသုံးပြုခဲ့ကြသည်။
ထိုကာလများတွင် ချမ်းသာစေရန်အတွက်သာ ခေါင်းအုံးများကို အသုံးပြုခဲ့ကြသည်။
အမျိုးအစားများ ခေါင်းအုံးသည် ခန္ဓာကိုယ်နှင့် ဦးခေါင်းတို့ကို သက်သောက်သက်သာရှိစေရန် ထောက်ပံ့ပေးရန် ပုံစံရေးဆွဲကြသည်။
ခေါင်းအုံးပုံစံများတွင် အဓိကအားဖြင့် အမျိုးအစား သုံးခု ရှိသည်။
၎င်းတို့မှာ အိပ်ရာများတွင် အသုံးပြုသည့် ခေါင်းအုံး၊ အရိုးကိုကာကွယ်ပေးသည့် ခေါင်းအုံး နှင့် အလှဆင်ရာတွင် အသုံးပြုသည့် ခေါင်းအုံးတို့ ဖြစ်ကြသည်။
အိပ်ရာများတွင် အသုံးပြုသည့် ခေါင်းအုံး၏ အရွယ်အစားသည် အိပ်ရာ၏ အရွယ်အစားပေါ်တွင် မူတည်ကာ သင့်လျော်သည့် အရွယ်အစားဖြစ်အောင် လုပ်ကြသည်။
ပုံမှန်အရွယ်အစားထက်ကြီးမားသည့် ခေါင်းအုံးများသည် queen နှင့် king အရွယ်အစား (size) ခေါင်းအုံးများ ဖြစ်ကြသည်။
အိပ်စက်သည့် ပုံစံပေါ်မူတည်ကာ ခေါင်းအုံးများကို ရွေးချယ်သင့်သည်။
မျက်နှာကို ခေါင်းအုံးနှင့်အပ်ကာ မှောက်ခုံအိပ်တတ်သူများသည် ပါး၍ နူးညံ့သည့် ခေါင်းအုံးများကို ရွေးချယ်သင့်သည်။
ပက်လက်အနေအထားဖြင့် အိပ်စက်သူများသည် အလယ်အလတ် အထောက်အပံ့ပေးနိုင်သည့် ခေါင်းအုံးများကို ရွေးချယ်သင့်သည်။
ဘေးစောင်းအိပ်တတ်သူများသည် ထူထဲ၍ မာသော ခေါင်းအုံးများဖြင့် အိပ်စက်သင့်သည်။
အိပ်ရာ အိပ်ရာများတွင် အသုံးပြုသည့် ခေါင်းအုံးများသည် များသောအားဖြင့် ထောင့်မှန်စတုဂံ သို့မဟုတ် စတုရန်း ပုံသဏ္ဌာန်များ ဖြစ်ကြသည်။
အမေရိကန်နိုင်ငံတွင်မူ ခေါင်းအုံးကို အခြေခံအားဖြင့် အရွယ်အစား သုံးမျိုးခွဲထားသည်။
၎င်းတို့မှာ ပုံမှန်အရွယ်အစား Standard (၂၀x၂၆ လက်မ)၊ Queen (၂၀ x၃၀ လက်မ)၊ King (၂၀x၃၆လက်မ) စသည်တို့ ဖြစ်ကြသည်။
ထို့ပြင် Standard ထက်ကြီး၍ Queen အရွယ်အစားထက်သေးသည့် Jumbo အရွယ်အစားလည်း ရှိသည်။
Jumbo အရွယ်အစားသည် (၂၀x၂၈လက်မ) ရှိသည်။
ခေါင်းအုံးများကို ခေါင်းအုံးစွပ်များဖြင့် ကာကွယ်ဖုံးအုပ်ထားသည်။
ခေါင်းအုံးစွပ်တစ်ခုတွင် အရွယ်အစား၊ အသွင်အပြင်နှင့် အဖွင့်အပိတ်တို့ ပြုလုပ်နိုင်ခြင်း စသည့်အချက်များ ပါဝင်သည်။
ခေါင်းအုံးစွပ်၏ အရွယ်အစားများမှာ အောက်ပါအတိုင်းဖြစ်သည်။
Standard (square) Square Standard Queen King အိပ်ရာရှိ ခေါင်းအုံးအရွယ်အစားများ အပြည်ပြည်ဆိုင်ရာ သတ်မှတ်ထားသည့် အရွယ်အစား Location Class Dimension (H×W cm) Dimension (H×W inch) Preferred unit Europe Standard 65×65 26×26" Inches Europe Continental 80×80 32×32" Inches Location Class Dimension (H×W cm) Dimension (H×W inch) Preferred unit နိုင်ငံအလိုက် သတ်မှတ်ထားသည့် အရွယ်အစားများ Country Class Dimension (H×W cm) Dimension (H×W inch) Preferred unit Australia Standard 48*73 cm Australia European 65*65 cm Sweden Standard 50×60 19.7×23.6" cm United States Standard 20×26" Inches United States Jumbo 20×28" Inches United States Queen 20×30" Inches United States King 20×36" Inches Country Class Dimension (H×W cm) Dimension (H×W inch) Preferred unit ရုပ်ပုံများ ကိုးကား Category:ခေါင်းအုံးများ Category:လွှမ်းထည်ခင်းထည်များ။
၂၀၁၀ ဧပြီ ရန်ကုန်သင်္ကြန် ဗုံးပေါက်ကွဲခြင်းမှာ ၁၅ ဧပြီ ၂၀၁၀ ခုနှစ်တွင် ရန်ကုန်မြို့၌ သင်္ကြန်ပွဲတော်အတွင်း ဖြစ်ပွားခဲ့သော ဗုံးပေါက်ကွဲမှုတစ်ခုဖြစ်ပြီး လူ ၁၀ ဦး သေဆုံးကာ ၁၇၈ ဦး ဒဏ်ရာရရှိခဲ့သည်။
နောက်ခံအခြေအနေ ရန်ကုန်မြို့တွင်းနှင့် အနီးအနားပတ်ဝန်းကျင်တွင် ယခင်ကာလကပင် ဗုံးပေါက်ကွဲမှုများ ဖြစ်ပွားခဲ့သည်။
၂၀၀၆ ခုနှစ် ဧပြီလတွင်လည်း ရန်ကုန်မြို့လယ်ဝန်းကျင်တွင် ဗုံး ၅ လုံးပေါက်ကွဲမှု ဖြစ်ခဲ့ပြီး သတင်းထုတ်ပြန်ချက်များအရ သေဆုံးသူမရှိခဲ့ပေ။
၂၀၀၈ ခုနှစ် စက်တင်ဘာလတွင် ရန်ကုန်မြို့တော်ခန်းမ အပြင်တွင် ဗုံးပေါက်ကွဲမှု ဖြစ်ပွားခဲ့ပြီး လူ ၇ ဦးသေဆုံးခဲ့ကာ လူများစွာ ဒဏ်ရာရရှိခဲ့သည်။
ဗုံးပေါက်ကွဲခြင်း ၂၀၁၀ ခုနှစ် ဧပြီလ ၁၅ ရက်နေ့တွင် ကန်တော်ကြီးအနီးရှိ ဗိုလ်ချုပ်မှူးကြီး သန်းရွှေ၏ မြေးဖြစ်သူမှhttp://www.dictatorwatch.org/prthingyan.html ကမကထပြုပေးသော X2O မဏ္ဍပ်ရှေ့တွင် နေရာ သုံးနေရာခွဲ၍ ပေါက်ကွဲခဲ့ခြင်းဖြစ်ပြီး ထိုမဏ္ဍပ်တွင် ရေကစားသူ ရာဂဏန်းရှိနေသည်။
စုံစမ်းစစ်ဆေးခြင်း ရဲချုပ် ဗိုလ်ချုပ်ခင်ရီ၏ ပြောကြားချက်အရ အဆိုပါပေါက်ကွဲမှုသည် မြန်မာ ကျောင်းသား စစ်သည်တော်များ အဖွဲ့မှ အဖွဲ့ဝင်သုံးဦးနှင့် ပါဝင်ပတ်သက်မှု ရှိနေသည်ဟု ဆိုသည်။
ထိုဗုံးပေါက်ကွဲမှုတွင် ပါဝင်ပတ်သက်မှုရှိသည်ဟုဆိုကာ ဖြိုးဝေအောင်အား တရားစွဲဆိုခဲ့ပြီး ၂၀၁၂ မေလတွင် သေမိန့်ချခဲ့သည်။
သူသည် တရားစွဲဆိုမှုများတွင် အပြစ်ကင်းစင်ကြောင်း အသနားခံစာတင်ခဲ့သည်။
သူ၏ ပြောဆိုချက်များအရ သူ့အား စစ်ကြောမေးမြန်းနေစဉ်အတွင်းတွင် ညှဉ်းပန်းနှိပ်စက်မှုများနှင့် ကြုံတွေခဲ့ရသည်ဟု ဆိုသည်။
သူသည် သမ္မတ၏ လွတ်ငြိမ်းချမ်းသာခွင့်အမိန့်ဖြင် ၂၀၁၂ ခုနှစ် ဩဂုတ်လတွင် ထောင်မှ လွတ်၍လာခဲ့သည်။
သို့သော် ၂၀၁၃ ခုနှစ် ဇန်နဝါရီလတွင် အသည်းကင်ဆာရောဂါဖြင့် သေဆုံးခဲ့ရသည်။
Hardee's Food Systems Inc. သည် အမေရိကန်အခြေစိုက် အမြန်ပြင် အစားအစာ စားသောက်ဆိုင်ခွဲများ ဖြစ်ပြီး CKE Restaurants Holdings, Inc. ("CKE") မှ အမေရိကန်ပြည်ထောင်စု တောင်ပိုင်းနှင့် အနောက်အလယ်ပိုင်းတို့တွင် အဓိက ဖွင့်လှစ်ထားသည်။
မြောက်ကယ်ရိုလိုင်းနားတွင် ၁၉၆၀ ၌ စတင်တည်ထောင်ခဲ့သော ကုမ္ပဏီသည် ပိုင်ရှင်အဆက်ဆက်ပြောင်းလဲလာခဲ့သည်။
ဧပြီ ၁၉၉၇ တွင် Carl's Jr.၏ မိခင်ကုမ္ပဏီဖြစ်သော CKE Restaurants Holdings, Inc. က မွန်ထရီရယ်အခြေစိုက် Imasco လီမိတက်ထံမှ Hardee's ကို အမေရိကန်ဒေါ်လာ ၃၂၇ သန်းဖြင့် ဝယ်ယူခဲ့သည်။
၂၀၀၅ မေ ရန်ကုန် ဗုံးပေါက်ကွဲခြင်းသည် ရန်ကုန်မြို့၌ ၇ မေ ၂၀၀၅ ခုနှစ်တွင် ဆက်တိုက်ပေါက်ကွဲမှုဖြစ်ခဲ့သည့် ဗုံးပေါက်ကွဲမှု ဖြစ်စဉ်တစ်ခုဖြစ်ပြီး လူ ၁၁ ဦး သေဆုံးခဲ့ကာ ၁၆၂ ဒဏ်ရာရရှိခဲ့သည်။
ဗုံးပေါက်ကွဲခြင်း ၇ မေ ၂၀၀၅ ခုနှစ်တွင် ရန်ကုန်မြို့ရှိ ကွန်ဗန်ရှင်းစင်တာ တစ်ခုနှင့် ဈေးဝယ်စင်တာ ၂ ခုတို့တွင် ဆက်တိုက်ဆိုသလို ဗုံးပေါက်ကွဲမှုများ ဖြစ်ပွားခဲ့သည်။
ပထမဆုံးပေါက်ကွဲမှုမှာ မင်္ဂလာတောင်ညွန့်မြို့နယ်ရှိ ထိုင်းကုန်စည်ပြပွဲတွင် ပေါက်ကွဲခဲ့ခြင်း ဖြစ်ပြီး လူသုံးဦး သေဆုံးခဲ့ရာ ဘုန်းကြီးတစ်ပါးပါဝင်ပြီး များစွာ ဒဏ်ရာရရှိခဲ့သည်။
ဒုတိယပေါက်ကွဲမှုသည် မရမ်းကုန်းမြို့နယ်ရှိ စီးတီးမတ်ဆိုင်တွင် ပေါက်ကွဲခဲ့ဖြစ်ပြီး နောက်ဆုံးပေါက်ကွဲမှုမှ မြေနီကုန်းလမ်းဆုံအနီးရှိ ဒဂုံစင်တာတွင် ပေါက်ကွဲခဲ့သည်။
စုံစမ်းစစ်ဆေးခြင်း အစိုးရ အာဏာပိုင်များက ကရင် အမျိုးသား အစည်းအရုံး၊ ရှမ်းပြည်တပ်မတော်-တောင်ပိုင်း၊ ကရင်နီအမျိုးသားတိုးတက်ရေးပါတီနှင့် ပြည်ထောင်စု မြန်မာနိုင်ငံ အမျိုးသားညွန့်ပေါင်းအစိုးရတို့ကို စွပ်စွဲပြစ်တင်ခဲ့ကြသည်။
ကရင်အမျိုးသားအစည်းအရုံးနှင့် ရှမ်းပြည်တပ်မတော်-တောင်ပိုင်းတို့သည် ထိုစွပ်စွဲချက်များကို ချက်ချင်း ငြင်းဆိုခဲ့ကြသည်။
ပန်းရောင်လက်သည်းနီဆိုးဆေး လက်သည်းနီ သည် ဆိုးဆေးအရည်တစ်မျိုး ဖြစ်သည်။
လက်သည်းနီကို အသုံးပြုကာ လူတို့၏ လက်သည်း၊ ခြေသည်းများတွင် အလှဆင်လိမ်းခြယ်ကြသည်။
၎င်းသည် ခြေသည်း၊ လက်သည်းခွံများကိုလည်း အကာအကွယ်ပေးနိုင်သည်။
လက်သည်းနီများထုတ်လုပ်ရာတွင် အထပ်ထပ်အကြိမ်အကြိမ် စစ်ဆေးမြှင့်တင်မှုများ ပြုလုပ်ကြသည်။
လက်သည်းနီများ၏ အလှအပခြယ်သနိုင်မှုများကို မြှင့်တင်နိုင်ရန် ဖြစ်သည်။
လက်သည်းနီတွင် အော်ဂဲနစ်ပေါ်လီမာ (organic polymer) ဒြပ်ပေါင်းတစ်ခုနှင့် အမျိုးအစားပေါ်မူတည်ကာ အခြားသော ပါဝင်ပစ္စည်းများစွာလည်း ပါဝင်သည်။
သမိုင်း လက်သည်းနီများသည် တရုတ်နိုင်ငံတွင် စတင်အသုံးပြုခဲ့ကြသည်။
၃၀၀၀ ဘီစီ အချိန်များက အသုံးပြုခဲ့ကြခြင်း ဖြစ်သည်။
၆၀၀ ဘီစီပတ်ဝန်းကျင်ခန့်တွင် Zhou မင်းဆက် ကာလတွင် တော်ဝင်အိမ်တော်သည် ရွှေရောင်နှင့် ငွေရောင်တို့ကို နှစ်သက်ခဲ့ကြသည်။
သို့သော် အနီရောင်နှင့် အနက်ရောင်ကိုမူ တော်ဝင်မိသားစုသည် နှစ်သက်စွာ အစားထိုး အသုံးပြုခဲ့ကြသည်။
Ming မင်းဆက်ကာလတွင် လက်သည်းနီများကို ပျားဖယောင်း၊ ဥအဖြူရောင်များ၊ သစ်ရွက်ဆိုးဆေးများ၊ သစ်ဆေးများ စသည်တို့ကို ရောနှောကာ ပြုလုပ်ကြသည်။
အီဂျစ်နိုင်ငံတွင်မူ ဇာတ်နိမ့်ပိုင်းလူများသည် ဖြူရော်သောအရောင်ရှိသည့် လက်သည်းနီများကို ဆိုးကြသည်။
ဇာတ်မြင့်အသိုင်းအဝိုင်းကမူ နီညိုရောင် လက်သည်းနီများကို လက်သည်းများတွင် ဝတ်ဆင်ကြသည်။
ထိုလက်သည်းနီဆိုးဆေးကို ဒန်းပင်မှ ပြုလုပ်ထားသည်။
ထိုဆိုးဆေးကို mummified pharaohs အဖြစ် လူအများသိကြသည်။
၁၉ ရာစုသို့ ရောက်ရှိလာချိန်တွင်မူ လက်သည်းနီများတွင် သင်းပျံ့သည့်အနံ့ပါဝင်သည့် အနီရောင်အဆီများနှင့် အရောင်တင်ဆေးများကို အရောင်သန်းကာ ပြုလုပ်လာကြသည်။
http://search.proquest.com/docview/1477854392 ၁၉ ရာစုနှင့် ၂၀ ရာစုအစောပိုင်းကာလများတွင် လူအများသည် အမှုန့်များ၊ ခရင်များ (cream)ကို လက်သည်းတွင် ဆိုးခြင်းထက် အရောင်တင်ဆေးကို အသုံးပြုသည့်နည်းကို ပိုမိုနှစ်သက်လာကြသည်။
Graf’s Hyglo လက်သည်းနီသည် ထိုအချိန်အခါက ရောင်းချထုတ်လုပ်သည့် လက်သည်းနီဆိုးဆေး တစ်မျိုး ဖြစ်သည်။
ဖက်ရှင်များတွင် အသုံးပြုမှု ပုံမှန်အားဖြင့် လက်သည်းနီသည် အကြည်၊ အနီ၊ ပန်း၊ ခရမ်းနု နှင့် အနက် အစရှိသည့် အရောင်များဖြင့်သာ စတင်ခဲ့သည်။
လက်သည်းနီများကို အမျိုးမျိုးသော အရောင်များ နှင့် ပုံသဏ္ဌာန်များဖြင့် တွေ့မြင်ရသည်။
ထိုကဲသို့ အရောင်တစ်မျိုးတည်းဖြင့် ထုတ်လုပ်ခဲ့သည့် နောက်ပိုင်းကာလများတွင်မူ တစ်ခေတ်ဆန်းကာ တိုးတက်လာခဲ့သည်။
အခြားသော ပုံသဏ္ဌာန်များဖြင့်လည်း ထုတ်လုပ်လာခဲ့သည်။
အခြားသော အလှဆင်အနုပညာပုံစံများကိုလည်း လက်သည်းနီတွင် ထည့်သွင်းထုတ်လုပ်လာကြသည်။
အခြားသော လက်သည်းဆိုးဆေးများသည် လက်သည်းများ၏ ကြီးထွားမှုကို အထောက်အကူပြုနိုင်ကြောင်း၊ လက်သည်းများ ပိုမိုကြံ့ခိုင်လာကြောင်း၊ လက်သည်းများ ကျိုးခြင်းမှလည်း အကာအကွယ်ပေးကြောင်း အစရှိသဖြင့် ကြော်ငြာလာကြသည်။
လူမှုကွန်ရက် လူမှုကွန်ရက်များတွင် လက်သည်းနီဆိုးဆေး ယဉ်ကျေးမှုသည် အသုံးပြုသူများ အကြားရေပန်းစားလာခဲ့သည်။
အသုံးပြုသူများဆီသို့ ပုံများကို မျှဝေပေးလာကြသည်။
"WWD ၏ ထုတ်ပြန်ကြေညာချက်အရ လက်သည်းနီဆိုးဆေးများသည် ၂၀၁၂ ခုနှစ်တွင် အမေရိကန်နိုင်ငံ၌ ဒေါ်လာ ၇၆၈ သန်းအထိ စံချိန်ချိုး ရောင်းအားရှိခဲ့သည်။
၂၀၁၁ ခုနှစ်ကထက် ၃၂ ရာခိုင်နှုန်း ပိုမိုခဲ့သည့် ပမာဏပင် ဖြစ်သည်။
ဈေးကွက်မျာကလည်း တစ်ပတ်ချင်းစီတွင် ပစ္စည်းအသစ်များကို ကြေညာခဲ့ပေသည်။
" လက်သည်းဆိုးဆေးနှင့် ဆက်စပ်ပစ္စည်းများသည် ၂၁ ရာစု၏ အစိတ်အပိုင်းတစ်ရပ်အနေဖြင့် ဈေးကွက်တွင် နေရာယူလာကြသည်။
Pinterest, Instagram,Youtube တို့သည် အသုံးပြုသူများအကြား စာစုများတင်ကာ သူမတူသည့် လက်သည်းအလှအနုပညာများကို မျှဝေသည့် လူမှုကွန်ရက်များ ဖြစ်ကြသည်။
ထိုကဲ့သို့ လူမှုကွန်ရက်အသုံးပြုခြင်းသည် ကြည့်ရှုသူများအတွက် အဆင်ပြေ ကောင်းမွန်သည့် အချက်ဖြစ်သည်။
ကြည့်ရှုသူများသည် လူမှုကွန်ရက်တွင် တင်ထားသည်များကို ကြည့်ရှုကာ မိမိနှင့်အဆင်ပြေ လိုက်ဖက်မည့် ပုံစံများကို ရွေးချယ်နိုင်ပေသည်။